‘મારાથી નાના ત્રણ ભાઈઓ.’ લાલ બોલ્યા :‘કાપડનો ધંધો કંઈ સંકેલી થોડો જ લીધો છે ? મારા મેજિકના ધંધામાંય મારા બધા ભાઈઓ મારા પાર્ટનર. સહુ ભેગા રહીએ. સંયુક્ત કુટુંબનું સુખ બીજે ભલે ન ચાલ્યું અમારે ત્યાં તો ભયોભયો છે, ભાઈ! હું મોટો, મોટાની રીતે રહું. સૌ મને એ રીતે રાખે. હું નાના ભાઈઓને નાનાની રીતે રાખું. હજુ સુધી કોઈ ખીલી કદી ક્યાંયથી હલી નથી. અમારા બાપુજી હવે ગુજરી ગયા,પણ નાનપણમાં જીદ કરીને એમના પગ દાબતો. આજે પગ દાબવાની જીદ કરવાવાળા કહીએ તો વધ્યા છે – અમારો વસ્તાર, એમ કહેવા માંગું છું.’